Parque de la Prehistoria

El Parque Arqueolóxicu de la Prehistoria ye un centru dedicáu a la difusión y disfrute del Paleolitíticu y les sos representaciones artístiques. Ta asitiáu en Teberga, Asturies. Constitúi ún de los centros de referencia nesti ámbitu del norte peninsular, con rellaciones y collaboraciones con otros grandes centros nel país y sur de Francia. Cadarma El Parque atópase nun estensu tarrén, cerca de la Sienda del Osu de Proaza, formáu por tres edificios diseñaos pol arquiteutu Dani Freixes, de manera que s'integren nel paisax, aportando al visitante una visión abondo asemeyada a la que contemplaron los homes y muyeres del Paleolíticu, cola idea de introduci-yos n'aquel momentu de la hestoria. El primer edificiu contién la recepción del Parque y la venta d'entrades, amás d'un pequeñu bar y una vienta de recuerdos. Nesta área tamién atopense les intalaciones nes que se realicen los talleres didáuticos del Parque, orientados a adultos y neños. Siguendu una sienda de grava que crucia'l ríu, alcuéntrase'l segundu edificio que recibe'l nome de "La Galería". Nél, se ye quien atopar una esplicación del arte y les téuniques usades pol home paleolíticu pa desenvolvese, basándose en reproducciones en paneles de delles de les más famoses cueves con arte paleolíticu, y ferramientes tanto téuniques como artístiques atopádes en toles partes d'Europa. La ellaboración del conteníu d'esti edificiu foi llevada a cabu por un comité de caráuter internacional. A la fin del Parque atópase'l edificu caberu, "La Cueva de Cueves". Esti contién la reproducción fiel y completa de tres de les frande sales d'arte paleolíticu d'Europa: La Sala de los Polícromos de Cueva d'El Pozu'l Ramu (Tito Bustillo), el Salón Prietu de Niaux y el Camarín de Candamu. En marzu de 2014, instalóse nel esterior del Parque de la Fama un recintu adaptáu onde residen un par de bisontes europeos y otru de caballos Przewalski, animales propios del Paleolíticu y bien representados nel arte de la dómina. La idega, con estos animales, ye la mesma que nos casos anteriores: que'l visitante conoza'l meyor posible y de primera mano el mundiu de los sos antepasados. Ufierta cultural y servicios El Parque tien ufierta de talleres didáuticos baxo reserva de temes rellacionados con diverses temátiques de la Prehistoria, dirixíos a adultos y neños. Ente les actividades destaquen la simulación d'una escavación arqueolóxica, caza prehistórica y pases guiados poles instalaciones del Parque. Otres actividades desendólcanse de manera temporal, como cursos rellacionados cola prehistoria, conferencies y concursos. Enllaces esternos Atraccionmilenaria.com